**REGULAMENT CONCURS DE ROBOTICĂ**

**„Looking for The New Shakey”**

**SECȚIUNEA 1. ORGANIZATORUL ȘI REGULAMENTUL OFICIAL AL CONCURSULUI**

Concursul este organizat și desfășurat de **Fundația Dan Voiculescu pentru Dezvoltarea României**, cu sediul în str. Grigore Mora, nr. 11, sector 1, București. Participanții la concurs sunt obligați să respecte termenii și condițiile regulamentului oficial al acestuia, potrivit celor menționate mai jos. Regulamentul Oficial este întocmit de Organizator și va fi făcut public pe siteul [www.fundatiadanvoiculescu.ro/](http://www.fundatiadanvoiculescu.ro/) și [www.senatulstiintific.ro](http://www.senatulstiintific.ro). Organizatorul își rezervă dreptul de a modifica sau schimbă prezentul Regulament Oficial, urmând ca astfel de modificări să intre în vigoare numai după anunțul prealabil de prezentare a acestor modificări pe [www.fundatiadanvoiculescu.ro](http://www.fundatiadanvoiculescu.ro) și [www.senatulstiintific.ro](http://www.senatulstiintific.ro).

**SECȚIUNEA 2. ZONA DE DESFĂȘURARE A CONCURSULUI**

Concursul este naţional şi se adresează tuturor pasionaţilor de robotică de pe teritoriul României. Pentru informații suplimentare, cei interesați pot trimite un email pe adresa office@fundatiadanvoiculescu.ro, pe întreaga durată a concursului.

**SECȚIUNEA 3. DURATA CONCURSULUI**

Concursul de robotică „Looking for The New Shakey”se desfășoară în perioada **26.05.2023 – 15.07.2023**. Concursul se va desfășura în conformitate cu prevederile prezentului Regulament Oficial.

**SECȚIUNEA 3.1. CALENDARUL CONCURSULUI**

**26 mai – 30 iunie 2023, perioada de înscriere**

**1 iulie – 6 iulie 2023, evaluarea proiectelor**

**7 iulie – anunțarea proiectelor care vor trece in etapa finală a concursului**

**15 iulie 2023, o gală de prezentare si premiere şi anunţarea proiectului câştigator.**

**SECȚIUNEA 4. MECANISMUL CONCURSULUI**

1. În cadrul competiției de robotică pot fi înscrise în concurs proiecte inviduale sau de echipă.
2. Participanții cu vârsta sub 16 ani vor avea nevoie de acord parental în forma scrisă (care va fi trimis odata cu înscrierea în concurs) – formular anexa 1 la prezentul regulament.
3. Echipele îşi vor desemna un căpitan de echipă/reprezentant.
4. Înscrierea în concurs se realizează prin completarea unui formular de înregistrare aflat pe site-ul [www.fundatiadanvoiculescu.ro](http://www.fundatiadanvoiculescu.ro) sau accesând codul QR al concursului.
5. Aplicația va conține: formularul de înscriere, o scurtă prezentare video a robotului si acordul parental (dupa caz);
6. Prezentare video a robotului va fi transmisă in format mov. sau mp4., va avea o durata de maxim cinci minunte și va conține date și imagini despre robot, eventualele aplicații/funcții ale acestuia, precum și informații despre cei care au realizat respectivul robot.
7. Aplicaţiile selectate vor fi prezentate în cadrul unui eveniment demo pentru roboți care va avea loc pe **15 iulie 2023** într-o locaţie care va fi comunicată ulterior, după încheierea etapei de înscriere.

**SECȚIUNEA 5. PREMIILE**

Numele câștigătorului va fi anunţat în cadrul unui eveniment deschis care va avea loc în ziua de **15 iulie 2023** după prezentarea proiectelor finaliste ale concursului.

Premiul concursului constă în susţinerea financiară a urmatorului proiect de robotica realizat de câștigătorul concursului și va avea o valoare maximă de 5.000 euro.

**PREMIUL DE POPULARITATE** – În cadrul concursului va fi acordat și un premiu de popularitate pentru robotul care obține cele mai multe aprecieri/voturi din partea publicului. Pentru acest premiu, participanții vor trimite o prezentarea video de maxim 30 de secunde a proiectului și un acord pentru publicarea acestuia prin orice mijloace media și online. (ANEXA 2).

**SECȚIUNEA 6: CRITERII DE SELECŢIE**

* Aplicabilitatea și performantele robotului,
* Creativitatea și gradul de inovație ale robotului;
* Construcţia mecanică;
* Performantele softului cu care este dotat;

Proiectele vor fi evaluate de către un juriu format din membri ai Senatului Științific și specialiști în domeniul roboticii.

**SECȚIUNEA 7. RESPONSABILITATE**

Prin înscrierea în concurs, participanții garantează organizatorului concursului că sunt autorii respectivului proiect și sunt de acord și se obligă să respecte și să se conformeze tuturor cerințelor și condițiilor impuse de Organizator prin prezentul Regulament Oficial.

Organizatorul nu răspunde de niciun prejudiciu rezultat din modul de prezentare sau/și din funcționalitatea tehnică a robotului cauzat participantului sau terțelor persoane.

**SECȚIUNEA 8. DREPTUL DE PARTICIPARE**

PARTICIPAREA ESTE GRATUITĂ și este deschisă tuturor celor pasionați de robotică.

**SECȚIUNEA 9. PROTECȚIA DATELOR PERSONALE**

Câștigătorii vor fi afisați pe [www.fundatiadanvoiculescu.ro/](http://www.fundatiadanvoiculescu.ro/) și [www.senatulstiintific.ro](http://www.senatulstiintific.ro), în conformitate cu prevederile Secțiunii 5 din prezentul Regulament.

Organizatorul se obligă, să respecte prevederile regulamentului GDPR privind protecția datelor personale stocate pe durata concursului. Ca atare, Organizatorul se angajează să păstreze și să utilizeze datele personale ale participanților la concursul „Looking for The New Shakey” conform prezentului Regulament și legislației în vigoare.

Prin participarea la concurs și trimiterea datelor personale catre Organizatorul concursului, participanții sunt de acord ca datele lor să intre în baza de date a Organizatorului, prelucrate si folosite în viitor de Organizator sau persoane juridice autorizate de către acesta, pentru a informa participanții cu privire la noi proiecte, campanii publicitare.

Datele colectate vor fi necesare pentru înscriere participantilor în concurs și menținerea comunicării cu aceștia și vor consta in nume, prenume, numărul de telefon/adresa de e-mail, vârsta, localitatea, instituție de învațământ.